Euroopa Liidu Teataja L 151 , 17/06/1994 Lk 0038 - 0038

Soomekeelne eriväljaanne: Peatükk 3 Köide 58 Lk 0087

Rootsikeelne eriväljaanne: Peatükk 3 Köide 58 Lk 0087



Komisjoni otsus, 25. mai 1994, millega kehtestatakse nõukogu direktiivi 90/425/EMÜ (milles käsitletakse veterinaar- ja zootehnilisi kontrolle, mida kohaldatakse ühendusesiseses kaubanduses teatavate elusloomade ja toodete suhtes seoses siseturu väljakujundamisega) artikli 9 lõike 1 üksikasjalikud rakenduseeskirjad (94/339/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta direktiivi 90/425/EMÜ veterinaar- ja zootehniliste kontrollide kohta, mida kohaldatakse ühendusesiseses kaubanduses teatavate elusloomade ja toodete suhtes seoses siseturu väljakujundamisega, [1] viimati muudetud direktiiviga 92/118/EMÜ, [2] eriti selle artikli 9 lõiget 4, ning arvestades, et: komisjon on vastavalt otsusele 94/338/EÜ [3] sätestanud üksikasjalikud eeskirjad loomade ühendusesisese kaubandusega hõlmatud loomadelt sihtkohas proovide võtmise kohta pädevate asutuste poolt; kui sihtkohas loomadega tehtud kontrolli tulemused tingivad direktiivi 90/425/EMÜ artikli 8 lõikes 1 osutatud meetmete kohaldamise, on vaja määratleda kord, mida sihtliikmesriigi pädevad asutused peavad järgima lähteliikmesriigi pädevate asutuste teavitamisel; samuti on vaja sätestada eeskirjad, mida lähteliikmesriik peab järgima kõnealuse teate kättesaamisel; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 1. Direktiivi 90/425/EMÜ artikli 9 lõike 1 esimeses lõigus osutatud teade edastatakse kirjalikult ja võimalikult kiiresti. 2. Lõikes 1 osutatud teade sisaldab: - veterinaarsertifikaadi koopiat ning vajaduse korral partiis olevate loomade arvu ja kirjeldust; - partii sihtkohta saabumise kuupäeva; - proovide kogumise ja laborikatse tegemise kuupäeva, juhul kui proovid võeti, või kontrolli tegemise kuupäeva, juhul kui proove ei võetud; - kontrolli tulemuste iseloomu ning juhul, kui proovid võeti, uuritud loomade kirjeldust, proovidega tehtud katse iseloomu ja kõnealuse katse tulemusi. Artikkel 2 1. Lähteliikmesriigi pädev asutus võib võimalikult kiiresti, kuid hiljemalt seitsme päeva jooksul pärast artiklis 1 osutatud teate saamist taotleda: - üht või mitut katset, vajaduse korral otsuse 94/338/EÜ artikli 3 lõikes 3 osutatud kordusproovi või alikvoodi või alikvootidega, mille viib läbi asjakohane ühenduse tugilabor või lähteliikmesriigi ja sihtliikmesriigi vastavate pädevate asutuste ühisel kokkuleppel valitud volitatud labor; - partii kliinilist läbivaatust esindaja juuresolekul, juhul kui partii on pandud karantiini. 2. Lõikes 1 osutatud kontrollide kulud kannab lähteliikmesriigi pädev asutus. Viimane võib vastavalt siseriiklikele eeskirjadele nõuda asjaomastelt ettevõtjatelt kulude refinantseerimist. Artikkel 3 Käesolev otsus on adresseeritud liikmesriikidele. Brüssel, 25. mai 1994 Komisjoni nimel komisjoni liige René Steichen [1] EÜT L 224, 18.8.1990, lk 29. [2] EÜT L 62, 15.3.1993, lk 49. [3] EÜT L 151, 17.6.1994, lk 36. --------------------------------------------------